රජ්ජුරුවෝද වාදයෙහි තම අසමත් කමත් , මෙත්පල් ඇමත්තා තම සියලු රහස් දත් නියාවත් දන්නේ වාදයට යාමට බිය වූවාහු කුමක් කරන්නේදැයි ශෝකයෙන් මුසුප්පු වී සිරි යහන් ගබඩාවට වැද මුනින් තලා වී සිටින්නේය.රජ්ජුරුවන් ශෝකයෙන් සිරි යහන් ගබඩාවට වැද සිටින්නා වූ පුවත් අසා අලහප්පෙරුමයා වූ ඇමත්තා පැමිණෙන්නේ රජුගෙන් ශෝකයට කාරණා අසා මෙසේ කියන්නේ"එම්බල රජ්ජුරුවන් වහන්ස, ඉදින් තොප මෙත්පාලයා හා වාදයට අසමත් නම් තොපට ඌ හා වාදයක් නැතැයි පවසව" කියූහ.රජ්ජුරුවො එවිට කියන්නේ බල කෙල තොල්ල එවිට මට මහත් ලජ්ජාවක් නොවෙන්නේදැයි අලහප්පෙරුමායාගෙන් ඇසූහ.එවිට අලහප්පෙරුමයාද කියන්නේ බල රජුනි, තොප බිය නොවව.මේ අලහප්පෙරුමයානම් මහත් ඥාණය ඇත්තෙක්මි.